Diari Oficial de la Generalitat Valenciana


Sumari del DOGV 7668, del 30-11-2015 (2015/9725)

RESOLUCIÓ de 27 de novembre de 2015, del director general de Centres i Personal Docent, per la qual es resol parcialment la convocatòria i es concedeixen ajudes destinades a ajuntaments i entitats locals menors per a fer efectiu el programa de gratuïtat de llibres de text i material curricular dirigit a l'alumnat que curse ensenyaments obligatoris i de formació professional bàsica en els centres públics i privats concertats de la Comunitat Valenciana, pel curs 2015-2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7668

Data del DOGV
:   30-11-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9725


Data del document
:   27-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 27 de novembre de 2015, del director general de Centres i Personal Docent, per la qual es resol parcialment la convocatòria i es concedeixen ajudes destinades a ajuntaments i entitats locals menors per a fer efectiu el programa de gratuïtat de llibres de text i material curricular dirigit a l'alumnat que curse ensenyaments obligatoris i de formació professional bàsica en els centres públics i privats concertats de la Comunitat Valenciana, pel curs 2015-2016. [2015/9725]  
Amb data 27 d'octubre de 2015 es va publicar en el Diari Oficial de la Comunitat Valenciana l'Ordre 17/2015, de 26 d'octubre, de la Conselleria d'Educació, Investigació, Cultura i Esport, per la qual es regulen les bases de les ajudes destinades als ajuntaments o entitats locals menors per a fer efectiu el Programa de gratuïtat dels llibres de text i material curricular dirigit a l'alumnat que curse ensenyaments obligatoris i de formació professional bàsica en els centres públics i privats concertats de la Comunitat Valenciana, i es convoquen les ajudes per al curs 2015-2016.  
D'acord amb el que estableix l'ordene quart, punt 3, de la mencionada ordre, per tal d'agilitzar l'abonament de les ajudes i atés que poden participar tots els ajuntaments o entitats locals menors que es presenten a aquesta convocatòria, es podran concedir les ajudes a través de successives resolucions.  
En este sentit, en data 19 de novembre de 2015, s'ha dictat resolució del director general de Centres i Personal Docent per la qual es resol parcialment la dita convocatòria (DOCV 7662, 20.11.2015).  
Finalitzat el termini de presentació de sol·licituds, s'ha procedit a examinar els expedients no inclosos en la resolució anterior, a fi de concedir les ajudes a aquelles entitats que reunisquen els requisits previstos i hagen aportat la documentació que s'indica com a preceptiva en l'article sext de l'orde de convocatòria. A més, s'han realitzat les actuacions necessàries per a verificar que, cada un dels ajuntaments o entitats locals menors beneficiàries, han presentat l'acord del ple o de la junta de govern local corresponent, i en el mateix consta el compromís de:  
  
- Complir les obligacions que es deriven de la recepció de la subvenció.  
- Habilitar les oportunes partides pressupostàries per a fer front a la seua part del finançament del programa, amb l'especificació de l'exercici pressupostari en què s'aportarà la part de cofinançament corresponent als ajuntaments.  
En resolucions posteriors es concediran les ajudes a aquelles entitats a les quals se'ls haja requerit alguna documentació. Estes resolucions es dictaran, amb caràcter immediat, una vegada la dita documentació haja sigut aportada.  
L'aportació de la Generalitat al programa de gratuïtat de llibres de text, de conformitat amb el que estableix la base setena, apartat 2.a de l'ordre de convocatòria serà, com a màxim, de 66,68 euros per cada alumne/a empadronat/ada en el municipi d'acord amb la informació sobre alumnat escolaritzat en els ensenyaments previstos en la convocatòria que consta en les bases de dades de la Conselleria d'Educació, Investigació, Cultura i Esport.  
El Servei de Títols, Beques i Ajudes a l'Estudi, com a òrgan instructor del procediment, ha emés l'informe de conformitat corresponent i s'ha formulat la proposta de concessió d'ajudes a les entitats que se citen a continuació, que ha sigut elevada a la Direcció General de Centres i Personal Docent, per a la seua resolució.  
  
Vista l'esmentada proposta i fent ús de les atribucions que m'atorga l'ordene cinqué de l'Ordre 17/2015, de 26 d'octubre, de la Conselleria d'Educació, Investigació, Cultura i Esport, resolc:  
  
Primer  
Resoldre parcialment la convocatòria i concedir, als ajuntaments i entitats locals menors que figuren en l'annex I d'aquesta resolució, les ajudes per a fer efectiu el Programa de gratuïtat de llibres de text i material curricular dirigit a l'alumnat que curse ensenyaments obligatoris i de formació professional bàsica en els centres públics i privats concertats de la Comunitat Valenciana, en el curs 2015-2016, per un import total de 03.996.917,28 euros.  
L'incompliment per part de les entitats beneficiàries de les obligacions assumides a través d'aquesta convocatòria determinarà la iniciació de l'expedient corresponent de reintegrament de la subvenció, tot això de conformitat amb el que preveuen la base novena, de l'annex I de l'ordre de convocatòria i l'article 37 de la Llei 38/2003, de 17 de novembre, General de Subvencions.  
  
Segon  
De l'import total concedit (05.963.016,28 euros), 9.651.063,16 euros, corresponents a l'Ensenyament Primari i Educació Especial, es finançaran a càrrec de la línia de subvenció T0067, de l'aplicació pressupostària 65.22.71.916.04.5. Per la seua banda, 6.051.810,12 euros, corresponents a l'Educació Secundària Obligatòria i a la Formació Professional Bàsica, es finançaran a càrrec de la línia de subvenció T8126, de l'aplicació pressupostària 18.72.96.243.44.6.  
  
Tercer  
Les entitats beneficiàries hauran de justificar l'ajuda presentant la documentació establida en la base deu de l'Ordre 17/2015, de 26 d'octubre. El termini per a la presentació de la justificació serà com a màxim d'un mes a comptar a partir de la finalització del curs escolar 2015-2016.  
  
Quart  
Atesa l'excepció al règim general per al pagament d'aquestes ajudes, autoritzat per Acord del Consell, en la sessió del dia 16 d'octubre de 2015, es procedirà al pagament anticipat del 50 % d'aquestes ajudes, per la qual cosa s'abonaran aquestes de la manera següent:  
- 4.825.531,58 euros, corresponents al 50 % de les ajudes a finançar a càrrec de la línia de subvenció T0067, s'abonaran una vegada resolta la convocatòria, a càrrec de la dotació pressupostària de l'exercici 2015. La resta s'abonarà amb la justificació prèvia de les despeses realitzades, a càrrec de les dotacions pressupostàries de l'exercici 2016.  
- 3.025.905,06 euros, corresponents al 50 % de les ajudes a finançar a càrrec de la línia de subvenció T8126, s'abonaran una vegada resolta la convocatòria, a càrrec de la dotació pressupostària de l'exercici 2015. La resta s'abonarà amb la justificació prèvia de les despeses realitzades, a càrrec de les dotacions pressupostàries de l'exercici 2016.  
Els imports a abonar a càrrec de l'exercici 2016 queden condicionats a l'existència de crèdit pressupostari adequat i suficient per a atendre'ls en la Llei de Pressupostos de la Generalitat per a l'exercici 2016.  
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Investigació Cultura i Esport en el termini d'un mes a comptar de l'endemà de la notificació a l'interessat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació a la persona interessada o a partir de l'endemà en el qual es notifique la resolució expressa del recurs de reposició o en que aquest haja d'entendre's presumptament desestimat.  
  
València, 27 de novembre de 2015. El director general de Centres i Personal Docent: José Joaquín Carrión Candel.